Diari Oficial de la Generalitat Valenciana


Sumari del DOGV 9655, del 04-08-2023 (2023/8260)

RESOLUCIÓ de 26 de juny de 2023, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de José Pascual Soriano Viñes a favor de la Generalitat. ABI 180/2021.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9655

Data del DOGV
:   04-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8260


Data del document
:   26-06-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 de juny de 2023, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de José Pascual Soriano Viñes a favor de la Generalitat. ABI 180/2021. [2023/8260]  
Núm. d'expedient: ABI 180/2021.  
Causant: José Pascual Soriano Viñes.  
DNI: \*\*\*\*300\*\*.  
Lloc i data de la defunció: Vila-real (Castelló), 4 de juliol de 2014.  
  
Últim domicili: Onda (Castelló).  
  
Antecedents de fet  
La Conselleria d'Hisenda i Model Econòmic ha tingut coneixement, mitjançant la Interlocutòria del Jutjat de Primera Instància i Instrucció número 5 de Vila-real, del procediment d'execució hipotecària 139/2016, seguit contra José Pascual Soriano Viñes. En la documentació adjunta consta un certificat de defunció del causant, amb data de defunció de 4 de juliol de 2014, així com renúncies de les persones cridades a succeir-lo per ser el passiu superior a l'actiu.  
De les actuacions prèvies dutes a terme per aquesta direcció general, resulta que el causant va estar empadronat a l'Ajuntament de Vila-real, amb destinació al d'Onda, i que va tornar novament al de Vila-real, així com que va atorgar testament, al qual renuncien els hereus designats.  
  
No constant, en principi, l'existència de més persones amb dret a heretar, amb data 25 de juny de 2021, es va dictar un acord d'incoació del procediment per a la declaració administrativa d'herència intestada a favor de la Generalitat, publicat en el Diari Oficial de la Generalitat Valenciana el 9 de juliol de 2021, a l'Ajuntament d'Onda del 2 de juliol al 31 de juliol de 2021, i al de Vila-real, del 28 de juny al 29 de juliol de 2021.  
Investigat el cabal relicte, consten inscrits en el Registre de la propietat tres immobles a nom del causant, gravats amb hipoteca d'elevada quantia, que tenen un valor de taxació inferior al capital pendent de pagament. I ha comunicat una de les entitats financeres que ha sol·licita via judicial la subhasta d'un aquells.  
Consten, a càrrec d'aquests, deutes d'IBI, en la Diputació de Castelló i l'Ajuntament de Vila-real, així com factures pendents de pagament a la comunitat de propietaris.  
Figura com a titular d'un compte en el Banc de Sabadell, sense saldo.  
No havent-se localitzat més béns de l'herència i sent el passiu superior a l'actiu, es considera oportú l'arxivament de l'expedient.  
  
Fonaments de dret  
A l'empara del que s'estableix en el Codi Civil, article 71 de l'Estatut d'Autonomia de la Comunitat Valenciana, en l'article 43.4 de la Llei 14/2003, de 10 d'abril, de patrimoni de la Generalitat Valenciana, l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Procedir a l'arxivament de l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, per no superar el valor dels béns per a heretar el valor dels deutes; i no és necessari l'informe previ de l'Advocacia General de la Generalitat, d'acord amb informe d'aquesta, de data 26 de febrer de 2017, al projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de sis mesos. El termini serà de dos mesos si la resolució és expressa.  
Tot això, sense perjudici que puga exercitar-se qualsevol altre recurs o acció que s'estime procedent.  
  
València, 26 de juny de 2023.- El director general del Sector Públic i Patrimoni: Antoni Such Botella.